burgasdotpro/wikipedia huggingface dataset:
Pivovar Starobrno

Pivovar Starobrno je brniansky pivovar, ktorý je súčasťou holandskej pivovarskej spoločnosti Heineken. Výstav Starobrna (spoločne so znojemskou filiálkou Hostan) je 914 000 hl ročne. V starobrnianskom pivovare sa varí pivo od roku 1325.
Dejiny.
Právo variť pivo udelil Brnu kráľ Václav I. roku 1243. Pivovar pri kláštore cisterciačok na Starom Brne existuje od roku 1325. V priebehu storočí menil majiteľov. Názov "Starobrnianský pivovar" sa používa od druhej polovice 19. storočia. Koncom 80. rokov 20. storočia bola postavená plniaca linka a nové prevádzky v svahu „Žlutého kopce“ nad pivovarom.
Produkty pivovaru.
Pivovar vyrába okrem bežných druhov pív (obchodné mena Osma, Tradiční, Černé, Řezák, Medium, Ležák a Fríí) tiež špeciálne piva Baron Trenck (14°), Červený drak (15°) a Black drak (13°). Starobrno licenčne vyrába slovenského Zlatého bažanta, dováža piva značky Heineken, Amstel, Murphy´s a Edelweiss. Portfólio pivných značiek doplňujú ešte vlastné sudové limonády ZULU kola a ZULU citron a pivná pálenka BierBrand.
WiL Francis

William "wiL" Francis (* 8. január 1982, Seattle, Washington, USA) je spevák americkej post-hardcorovej skupiny Aiden. Spieva aj vo svojom vedľajšom projekte William Control. Wil je tiež producentom kapely A midnight tragedy.
V roku 2003 bola založená kapela Aiden a WiL Francis v nej spočiatku pôsobil ako basgitarista. Po tom, ako kapelu opustil pôvodný spevák, Wil prevzal jeho miesto. V roku 2005 Aiden podpísali zmluvu s nahrávacou spoločnosťou Victory Records. Odvtedy Wil vydal dve EP a šesť albumov, z toho dva sa týkajú jeho vedľajšieho projektu William Control. 
Je ženatý, má dieťa. WiL má židovské korene, no napriek tomu sa nehlási k žiadnemu náboženstvu pretože je ateista.
Zahral si kúsok vo filme Underworld 4.
Rigoberta Menchú

Rigoberta Menchú Tum (* 9. január 1959, Chimel, Guatemala) je popredná guatemalská aktivistka v oblasti ochrany ľudských práv, nositeľka Nobelovej ceny mieru za rok 1992.
Životopis.
Rigoberta Menchú pochádza z mayského etnika "K'iche"' a narodila sa v malej indiánskej dedine "Laj Chimel" v guatemalskej provincii Quiché. Od detstva bola svedkom násilností a porušovania ľudských práv, ktoré sa diali v Guatemale počas občianskej vojny. Jej matka a brat boli brutálne zavraždení provládnymi eskadrami smrti a jej otec zahynul pri zásahu armády proti demonštrantom, ktorí sa zabarikádovali v španielskej ambasáde v Guatemala City 31. januára 1980. Cez katolícke a sociálne organizácie sa preto Rigoberta už od svojho tínedžerského veku zapájala do aktivít upozorňujúcich na porušovanie ľudských a občianskych práv predovšetkým domorodého obyvateľstva Guatemaly. Kvôli tomu sa musela začať v Guatemale skrývať a v r. 1981 ušla do exilu v Mexiku. V r. 1983 bola vydaná jej autobiografická kniha "Ja, Rigoberta Menchú", ktorá vzbudila medzinárodný ohlas a prvýkrát výraznejšie upriamila pozornosť svetovej verejnej mienky na dianie v Guatemale. V priebehu nasledujúcich rokov sa Rigoberta stala významnou obhajkyňou práv domorodého indiánskeho obyvateľstva a zástankyňou etnicko-kultúrneho zmierenia nielen v Guatemale, ale na celej západnej pologuli. 
V roku 1992 jej bola za tieto snahy udelená Nobelova cena mieru. V r. 1998 získala aj Cenu princa Austurského v kategórii medzinárodná spolupráca a v r. 1996 sa stala veľvyslankyňou dobrej vôle UNESCO. V súčasnosti je aktívna hlavne v domácej guatemalskej politike, bola spoluzakladateľkou niekoľkých indiánskych politických strán a v r. 2007 neúspešne kandidovala na post guatemalskej prezidentky. Vyvíja tiež snahu, aby čelní predstavitelia vojenskej diktatúry vládnucej počas občianskej vojny boli za svoje činy postavení pred súd.
Nigel Marven

Nigel Marven (* 27. november 1960) je populárny britský televízny producent, autor a ornitológ. Patrí k známym ochrancom prírody.
Koňak

Koňak môže byť:
Eskadra smrti

Eskadra smrti alebo eskadróna smrti alebo oddiel smrti ( = eskadróna smrti, švadróna smrti) je ozbrojená polovojenská skupina, ktorá zväčša v utajení uskutočňuje vraždy, únosy, či teroristické útoky, zvyčajne z poverenia alebo objednávky diktátorských režimov, armády, kriminálnych, či teroristických organizácii. Často, ale nie výlučne, je spájaná s tzv. štátnym terorizmom a využíva sa na zastrašenie alebo likvidáciu politických odporcov a ďalších osôb "nepohodlných" pre režim. Eskadry smrti sú často vytvárané z vybraných príslušníkov armády, tajných služieb, polície, no napr. aj z civilných dobrovoľníkov či príslušníkov extrémistických skupín.
Termín prvýkrát použil francúzsky generál Paul Aussaresses v r. 1957 počas Alžírskej vojny, no do povedomia verejnosti sa dostal neskôr hlavne v Latinskej Amerike, kde eskadry smrti obzvlášť v 70. a 80. rokoch 20. st. vojenské diktatúry často využívali na boj proti politickým odporcom.
Najznámejšie prípady vyžívania eskadier smrti pochádzajú zo Strednej Ameriky (obzvlášť v Salvádore, Guatemale, Hondurase a Nikarague), Južnej Ameriky (Kolumbia, Čile, Peru, či Brazília), niektorých oblastí Afriky (Pobrežie Slonoviny, Kongo) a Ázie (Irak, Afganistan, Bangladéš), no aj z Európy (napr. v Kosove, či dokonca v demokratickom Španielsku, kde bola na boj proti teroristickej skupine ETA založená eskadra smrti známa ako GAL). K týmto skupinám možno priradiť aj organizátorov štátnych vrážd nepohodlných osôb organizovaných Sovietskym zväzom mimo svojho územia (najčastejšie ich vykonávateľmi boli agenti NKVD a KGB). Alebo zvlášť vytvorená jednotka Mossadu, ktorej cieľom bolo zlikvidovať teroristov zodpovedných za masaker izraelských športovcov počas olympiády v Mníchove.
Bulvár

Bulvár môže byť:
Diskografia CeCe Peniston

Toto je súhrnný zoznam hudobných nahrávok afroamerickej interpretky CeCe Peniston, zahŕňajúci podrobnosti týkajúcich sa speváčkiných komerčných a propagačných titulov i limitovaných edícií a/lebo výlučne digitálnych nahrávok.
Ku dnešnému dátumu nahrala speváčka päť štúdiových albumov - štyri z nich ako sólová umelkyňa a jeden gospelový v čase svojho pôsobenia v hudobnej skupine The Sisters of Glory. Dva remixové tituly vyšli v Japonsku, štyri kompilácie na medzinárodnom trhu a jedna koncertná nahrávka v Európe.
Na singloch jej vyšlo celkom dvadsaťdeväť hudobných kompozícií, z ktorých dva sú toho času očakávané tituly v predaji - niekoľkokrát odložený duet s Davidom Longoriom nazvaný "Deeper Love" a skladba "Runway", pilotný singel zo speváčkinho nadchádzajúceho profilového albumu - obidva naplánované na jeseň roku 2010.
Počas svojej hudobnej kariéry Peniston dočiahla na vrchol rebríčka Billboard Hot Dance Music/Club Play takmer sedemkrát, sumarizujúc päť svojich skladieb na jeho najvyššej pozícii, zatiaľ čo dve zvyšné dovŕšili status hitu s číslom 2. Celkom štrnásť z jej singlov preniklo do tanečnej hitparády US Dance, desať uspelo v US R&amp;B i v zámorskej hitparáde UK Top 75 a deväť speváčkiných nahrávok bolo dosiaľ zaznamenaných v oficiálnom americkom rebríčku Hot 100.
Tryfan

Tryfan (vo waleštine "Tri vrcholy") je skalnatý vrch vo Walese v oblasti Snowdonia. S nadmorskou výškou je 15. najvyšším vrchom Walesu. Všetky cesty na vrchol vyžadujú istý stupeň horolezeckej zdatnosti, najznámejšia výstupová trasa vedie od Ogwen Cottage.
Edward Forrest Moore

Edward Forrest Moore (* 23. november 1925, Baltimore, Maryland, USA - † 14. jún 2003, Madison, Wisconsin) bol americký matematik a informatik. Zaoberal sa predovšetkým teóriou automatov, kde sa zaoberal konečnými automatmi a kde prišiel s konceptom Mooreovho stroja. Spolu s Claudom Elwoodom Shannonom výrazne prispel v teórii vypočítateľnosti. Zaoberal sa aj teóriou grafov, kde je po ňom pomenovaný Mooreov graf a kde sa neúspešne pokúšal dokázať vetu o štyroch farbách (neskôr dokázanú Kennethom Appelom a Wolfgangom Hakenom).
Cameron Mitchell

Cameron Mitchell je jedna z hlavných postáv v seriáli Stargate SG-1. Aj keď sa spomína prvýkrát v rozšírenej verzií posledného dielu siedmej série, stálou súčasťou seriálu sa stáva až v deviatej a desiatej sérii. V tíme nahradil plukovníka Jacka O'Neilla. 
Cameron Mitchell je veliteľom tímu SG-1 s hodnosťou najprv podplukovník a neskôr, vo filme , plukovník. Má špecifický štýl humoru a je skúsený v boji na blízko. Opovrhuje náboženstvom Orájov a často ho porovnáva s kresťanským učením jeho starej mamy. Cameron sa stal expertom na bojové umenie jednej vetvy Jaffov, známych ako Sodanských bojovníkov.
Postavu hrá austrálsky herec Ben Browder, ktorý sa dostal do sveta Hviezdnej brány po skončení natáčania seriálu Farscape. Pôvodne mal hrať veliteľa tímu zo Stargate Atlantis, Majora Johna Shepparda.
Janet Frasier

"Tento článok sa týka televízneho seriálu Stargate SG-1."
Janet Frasier je jedna z vedľajších postáv v seriáli Stargate SG-1, ale vyskytuje sa vo veľkom množstve častí od prvej do siedmej série. Objavuje sa tiež v jednom dieli deviatej série. Postavu si zahrala herečka Teryl Rothery.
Janet je hlavná doktorka programu Hviezdnej brány. Dokázala si poradiť s najrôznejšími pozemskými i mimozemskými hrozbami. Rozhodla sa postarať o Cassandru, dievča z cudzej planéty, ktorá ako jediná prežila masaker, ktorý spôsobila Nirrti.
Audience of One

„Audience of One“ je skladba americkej melodic hardcorovej skupiny Rise Against, ktorú napísal frontman skupiny Tim McIlrath. Skladba je druhým singlom na ich piatom štúdiovom albume "Appeal to Reason". Skladba dosiahla štvrté miesto v hitparáde "Billboard" Alternative Songs.
Uprostred októbra 2008. Los Angelská rozhlasová stanica KROQ začala hrať „Audience of One“. 9. decembra bolo oznámené, že hudobné video bude režírovať Brett Simon. Dňa 15. januára malo video premiéru na MySpace. Vo Veľkej Británii bol singel vydaný na CD a 7" vinyle dňa 3. marca 2009.
Mária Anna Bavorská

Mária Anna Bavorská môže byť:
The Good Left Undone

„The Good Left Undone“ je tretí singel americkej melodic hardcorovej skupiny Rise Against z ich štvrtého štúdiového albumu "The Sufferer &amp; the Witness". 25. júna 2007 mala skupina premiéru videoklipu k piesni na internetových stránkach MTV a MTV2 každú hodinu.
Pieseň dosiahla #6 v hitparáde "Billboard" Alternative Songs a dosiahol najvyššiu priečku zo všetkých singlov na albume.
Trivia.
Skladba sa nachádzala aj na kompilácii Big Shiny Tunes 12, ktorá bola vydaná 20. novembra 2007.
Chuang Tchaj-ťi

Chuang Tchaj-ťi ( - ) alebo Chung Tchaj-ťi ( - ), známy aj ako Abachaj (* 28. november 1592 - † 21. september 1643) bol zakladateľ a prvý cisár mandžuskej dynastie Čching (). Jeho otcom bol zakladateľ mandžuského štátu Nurhači.
Chuang Tchaj-ťi v roku 1636 pomenoval svoj národ Mandžuovia a vyhlásil dynastiu Čching („Čistá“).
Vláda.
Chuang Tchaj-ťi vládol od roku 1626 do svojej smrti. Na východe si podmanil Kóreu a na západe uzavrel spojenectvo s kmeňmi Vnútorného Mongolska. V roku 1638 založil tzv. Mongolský jamen. Týmito krokmi konsolidoval mandžuský štát, ktorý založil jeho otec Nurhači, a pripravil základy na neskoršie dobytie Číny. Dosiahnutia tohto cieľa sa však nedožil.
Mandžuovia

Mandžuovia je národnosť historicky pochádzajúca z Mandžuska, dnes prevažne žijúca v severnej Číne. V Číne tvoria 0,9% celkovej čínskej populácie. Ich pôvodný jazyk (mandžuština) patrí do mandžusko-tunguzskej vetvy altajskej rodiny, dnes je však používaný len v niektorých vidieckych oblastiach malou skupinou starých ľudí. Mandžuov v súčasnosti značne asimilovali Číňania, ktorým mandžuská dynastia Čching v rokoch 1644-1912 na vlastnom území vládla.
Oľga Chodáková

Oľga Chodáková (* 25. december 1920, Bratislava † 14. august 1989, Bratislava) bola popredná slovenská choreografka a invenčná televízna režisérka. Priekopníčka scénického ľudového tanca a folklóru.
Delbert Ray Fulkerson

Delbert Ray Fulkerson (* 14. august 1924, Tamms, Illinois, USA – † 10. január 1976, Ithaca, New York, USA) bol americký matematik.
Je známy predovšetkým ako spoluobjaviteľ Fordovho-Fulkersonovho algoritmu na hľadanie maximálneho toku v sieti. Na jeho počesť je pomenovaná Fulkersonova cena, ktorú každé tri roky udeľujú za vynikajúce články v oblasti diskrétnej matematiky organizácie "Mathematical Programming Society" a "American Mathematical Society".
Malá Magura (1 100,8 m n. m.)

Malá Magura () je vrch Strážovských vrchov. Leží nad obcou Čavoj, približne severozápadne od Prievidze. 
Poloha.
Nachádza sa v juhovýchodnej časti pohoria, v geomorfologickom podcelku Malá Magura. Vrchol leží v Trenčianskom kraji, v okrese Prievidza a zasahuje na katastrálne územia obcí Chvojnica, Nevidzany a Čavoj. Je súčasťou mohutného hrebeňa rovnomenného masívu, vystupujúceho medzi Rudnianskou a Prievidzskou kotlinou.
Opis.
Magura leží severozápadne od najvyššej časti hrebeňa, ktorý vystupuje z mierne zvlnenej Hornonitrianskej kotliny. Hrebeň pokračuje severným smerom k sedlu Obšiar, kde nadväzuje Zliechovská hornatina, juhozápadným smerom vybieha z vrcholu rázsocha, zakončená Temešskou skalou (). Juhovýchodným smerom pokračuje horský chrbát na susednú Maguru (), na severovýchode leží Zadný diel () a severným smerom vrch Kolenová (). Severovýchodnú časť masívu odvodňuje potok Chvojnica do rieky Nitra, západnú Šindeliarska a juhozápadnú Nevidziansky potok, smerujúce do Nitrice. Najbližšími obcami sú Čavoj, Temeš a Chvojnica.
Výhľady.
Vďaka nadmorskej výške a polohe umožňuje Malá Magura i napriek porastu zaujímavé výhľady. Tie umožňujú menšie časti hrebeňa s čistinami, odkiaľ vidieť okolité vrchy pohoria a časť Hornonitrianskej kotliny. Pri vhodných podmienkach je možné pozorovať časť Malej Fatry, pohorie Žiar, Vtáčnik, Veľkú Fatru, Kremnické vrchy či Tribeč.
Temešská skala

Temešská skala () je vrch Strážovských vrchov. Leží nad obcou Temeš, približne severozápadne od Prievidze. 
Poloha.
Nachádza sa v strednej časti pohoria, v geomorfologickom podcelku Malá Magura. Vrchol leží v Trenčianskom kraji, na území okresu Prievidza a zasahuje na katastrálne územia obcí Temeš, Čavoj a južnou časťou i Nevidzany. Celý masív je súčasťou rovnomennej prírodnej rezervácie.
Opis.
Temešská skala zakončuje rázsochu, ktorá vybieha západným smerom z vrchu Malá Magura, na severozápadnom okraji rovnomenného podcelku. Mohutný skalný masív v sebe ukrýva jaskyňu a tvorí výraznú krajinnú siluetu. Sedlom je oddelený východne susediaca Malá Magura (), severne ležia Svibiny (), západným smerom Pánsky (Temešský) diel () a juhozápadne mohutný Suchý vrch (). Oblasť patrí do povodia Nitrice; južné svahy odvodňuje Nevidziansky potok, severné potok Šindeliarska a zo západných odteká voda menšími prítokmi priamo do Nitrice.
Najbližšími obcami sú na západnom úpätí ležiaci Temeš a severne situovaný Čavoj, o niečo vzdialenejšie sú južne ležiace Nevidzany. 
Výhľady.
Nesúvislý porast vrcholovej časti so skalným bralom v juhozápadnej časti umožňujú obmedzené výhľady. Poloha na okraji hrebeňa a susedné mohutnejšie vrchy umožňujú pozorovať najmä okolité vrchy pohoria, no na južnom horizonte vidieť ponad Rudniansku kotlinu pohorie Vtáčnik, Tribeč a Považský Inovec.
Zoznam štátnych ciest v Chorvátsku

Toto je zoznam štátnych ciest v Chorvátsku.
Savior

„Savior“ je jedenásta skladba americkej melodic hardcorovej skupiny Rise Against z ich piateho štúdiového albumu "Appeal to Reason". Bola vydaná ako tretí singel z albumu dňa 3. júna 2009 a dosiahla #3 v hitparáde "Billboard" Alternative Songs.
Verchneje Kujto

Verchneje Kujto () je jazero na severe Karelskej republiky v Rusku. Má rozlohu . Leží v nadmorskej výške 
Vodný režim.
Leží v povodí rieky Kem a voda z neho odteká prietokom do jazera Sredneje Kujto. Zamŕza v septembri a roztápa sa na začiatku mája.
Využitie.
Po jazere sa splavuje drevo.
Nižneje Kujto

Nižneje Kujto () je jazero na severe Karelskej republiky v Rusku. Má rozlohu . Leží v nadmorskej výške .
Vodný režim.
Voda do neho priteká prietokom z jazera Sredneje Kujto a odteká z neho rieka Kem. Zamŕza v septembri a roztápa sa na začiatku mája.
Využitie.
V roku 1956 bola na odtoku postavená priehrada na splavovanie dreva.
Kujto

Kujto je súhrnné označenie pre jazerá:
Alice Springs

Alice Springs je mesto v austrálskom Severnom teritóriu v Macdonnellových vrchoch. Je obklopené púšťou a bolo založené ako stanica pre pozemnú telegrafickú linku v 70. rokoch 19. storočia.
História.
Príslušníci miestneho domorodého kmeňa Arrente osídlili oblasť v okolí mesta Alice Springs už pred 30 000 rokmi a toto miesto nazývali "Mparntwe". Založenie mesta sa dá odvodiť od založenia telegrafnej stanice "Stuart" ktorá bola pomenovaná po výskumníkovi, ktorého výprava tadiaľto prešla ako prvá belošská expedícia v roku 1861. Stanica tu bola postavená z dôvodu, že vtedajšia technika vyžadovala, aby bola telegrafická správa vždy po úseku určitej diaľky znova preposlaná. Telegrafná linka bola dokončená v roku 1872. Samotné mesto vzniklo po objavení zlata asi od stanice "Stuart". V 30. rokoch 20. storočia bolo mesto premenované na Alice Springs. 
Doprava.
Okrem leteckých liniek spája mesto so svetom Stuartová diaľnica, ktorá vedie z juhu z Adelaide na sever do Darwinu. Nedávno bola dokončená transkontinentálna železnica, ktorá vedie po tej istej trase. Táto železnica sa nazýva Ghan, a to podľa skomoleniny, ktorou boli nazývané karavány tiav, ktoré predtým zaisťovali spojenie s mestom Adelaide ("Ghan" - "Afghan cameleers"). Veľká časť týchto tiav bola po dokončení telegrafnej linky pre nadbytočnosť vypustená do divočiny, kde zdiveli a dodnes sa tu hojne vyskytujú. Austrália sa tým dokonca stala jedinou lokalitou, kde sa tento druh tiav vyskytuje vo voľnej prírode.
Podnebie.
V meste je teplá a suchá kontinentálna klíma. V lete teploty cez deň vystupujú bežne cez +40 °C, počas zimných nocí klesajú k 5 °C. Občas sa po ráne vyskytuje inovať. Zrážky sú minimálne, ročný priemer je . Občas však dochádza k extrémom, napr. v roku 2001 napršalo . Dažde obvykle prichádzajú vo forme prudkých búrok.
Obyvateľstvo.
Obyvateľstvo mesta pozostáva zo zmesi európskych potomkov, ázijských prisťahovalcov a pôvodných obyvateľov.
Turistika.
Väčšina turistov prichádza do Alice Springs kvôli návšteve neďalekého monolitu Uluru. V meste je botanická záhrada, kde možno vidieť miestnu flóru.
Rokoš (vrch)

Rokoš (1 009,9 m n. m.) je druhý najvyšší vrch Nitrických vrchov, geomorfologického podcelku Strážovských vrchov. Leží približne severozápadne od mesta Nováky. 
Poloha.
Nachádza sa v južnej časti pohoria, v geomorfologickom podcelku Nitrické vrchy a jej časti Rokoš. Vrch leží v Trenčianskom kraji, na hranici okresov Prievidza a Bánovce nad Bebravou a na jeho vrchole sa stretávajú hranice katastrálnych území obcí Nitrianske Rudno a Uhrovské Podhradie. Najbližšími vrcholmi sú južným smerom po hrebeni ležiaci Malý Rokoš (), východne ležiaca Plevňa () a Predný Rokoš (), severne v hlavnom hrebeni situovaná Košútova skala () a západne, v bočnom hrebeni ležiaca Srnná ().
Opis.
Dominantný vrch južnej časti pohoria je súčasťou hlavného hrebeňa Nitrických vrchov, ktorý vedie od Homôľky juhozápadným smerom cez Suchý vrch. Masívny hrebeň Nitrických vrchov vybieha nad severný okraj Podunajskej pahorkatiny, rozkladajúcej sa južným a juhozápadným smerom. Východne leží Rudnianska kotlina, čoby geomorfologický podcelok Hornonitrianskej kotliny a práve tieto nížiny umožňujú ďaleké rozhľady najmä južným a juhozápadným smerom. Pomerne husto zalesnený vrch poskytuje obmedzené výhľady, napriek tomu zastáva významné miesto medzi turisticky vyhľadávanými lokalitami. Napriek značnej relatívnej výške, dosahujúcej oproti okolitým nížinám cca 700 metrov, patrí medzi najľahšie dostupné tisícovky západného Slovenska. Najbližšími sídlami sú na západnom úpätí Uhrovské Podhradie a Omastiná, na východnom úpätí sú to Nitrianske Rudno, Diviaky nad Nitricou a Diviacka Nová Ves. Západnú časť hrebeňa odvodňuje Podhradský potok a Omastiná do Radiše a Bebravy, východné svahy odvodňuje Diviacky potok do Nitrice. Veľká časť vrchu patrí do rovnomennej národnej prírodnej rezervácie.
Výhľady.
Vrchol Rokoša pokrýva zmiešaný les a preto obmedzené výhľady ponúkajú menšie lokality s riedkou vegetáciou. Vysoká nadmorská výška a zvažujúci sa terén v okolí tak umožňujú ďaleký rozhľad najmä západným a južným smerom. Mimo blízkych kotlín je výborný výhľad na Vtáčnik a okolité časti Strážovských vrchov, dobre viditeľné sú aj Považský Inovec a Tribeč. Výnimočne možno pozorovať Pohronský Inovec, Kremnické vrchy, Nízke Tatry, Veľkú i Malú Fatru a Biele Karpaty.
Grzegorz Schetyna

Grzegorz Juliusz Schetyna (* 18. február 1963, Opole, Poľsko) je poľský politik, poslanec a bývalý predseda Sejmu. 
V rokoch 2007-2009 bol Ministrom vnútra. Funkcie predsedu Sejmu sa ujal 8. júla, 2010 po tom, ako bol jeho predchodca Bronisław Komorowski zvolený prezidentom Poľska. Od tohto dňa do sľubu nového prezidenta 6. augusta 2010 bol Grzegorz Schetyna v zmysle ústavy zastupujúcim prezidentom Poľskej republiky po tragickej smrti prezidenta Lecha Kaczyńskieho.
V rokoch 2014-2015 zastával funkciu Ministra zahraničných veci.
The Clash (album)

The Clash je debutový album britskej rockovej skupiny The Clash. CBS Records ho originálne vydala v roku 1977 len pre britský trh, v roku 1978 však vyšla aj re-edícia pre Ameriku (pridaných bolo 5 ďalších skladieb, z originálnej nahrávky sa vyradili 4 piesne). Album sa hodnotí ako jedna z najlepších punk rockových nahrávok. 
V rebríčku časopisu Rolling Stone 500 najlepších albumov na svete bol The Clash umiestnený na 77. priečke.
Zoznam skladieb.
Autormi sú Mick Jones a Joe Strummer, okrem uvedených výnimiek.
Apicius (rozlišovacia stránka)

Apicius môže byť:
Biotika

Biotika, a.s. je farmaceutická a biotechnologická spoločnosť na Slovensku. Centrála sídli v Slovenskej Ľupči, východne od Banskej Bystrice.
História firmy.
Biotika vznikla v roku 1953 ako národný podnik v rámci koncernu VHJ Spofa Praha, ktorý zastrešoval všetky farmaceutické výrobné podniky v Česko-Slovensku. Pôvodnou úlohou Biotiky bola výroba antibiotík, spočiatku od roku 1956 penicilínu, v tom čase najmodernejšieho liečiva. Od roku 1959 sa začal vyrábať aj streptomycín.
Neskôr v roku 1964 pribudla výroba injekčných prípravkov. V roku 1966 bol podniku udelený Rad práce, v neskoršom období aj vyznamenanie Za zásluhy o výstavbu a Za vynikajúcu prácu. Výroba a sortiment firmy sa v nasledujúcom období rozšíril o prípravu aminokyselín, chlórtetracyklínu, L-lyzínu a iných.
Kenneth Appel

Kenneth Ira Appel (* 8. október 1932, Brooklyn, New York, USA – † 19. apríl 2013) bol americký matematik, ktorý v roku 1976 spoločne s Wolfgangom Hakenom dokázal vetu o štyroch farbách, v tom čase jeden z najznámejších otvorených problémov teórie grafov.
Zoznam hudobných článkov/8

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
80.
808 State
88.
88 Fingers Louie
George Hammond

George Hammond je jedna z hlavných postáv v seriáli Stargate SG-1. Postava generála veliteľstva Hviezdnej brány sa vyskytovala v 1. až 7. sérii seriálu. Postavu stvárnil herec Don S. Davis.
George Hammond nastúpil ako generál v prvom dieli seriálu, kde nahradil generála Westa, ktorý bol zodpovedný za program Hviezdnej brány v pôvodnom filme z roku 1994. George je známy svojou trpezlivosťou, hlavne voči výmyslom Jacka O'Neilla. Napriek tomu, že len málokedy opustil základňu, stal sa obeťou niektorých problémov, ktoré postihli tým SG-1. Na konci siedmej série postavu generála Hammonda vystriedala na jeho poste profesorka Elizabeth Weirová. Namiesto odchodu do dôchodku bol poverený velením obrany Zeme pri Anúbisovom útoku. Neskôr viedol prvú akciu na zistenie, čo sa stalo s tímom, ktorý sa vybral preskúmať Atlantídu v galaxii Pegasus, no kvôli incidentu na ceste sa vrátili späť na Zem. Po smrti herca, ktorý zomrel na infarkt, premenovali autori Hviezdnej brány novú vesmírnu loď triedy Daedalus „Phoenix“ na „generál Hammond“.
George Hammond sa tiež objavil ako kapitán v alternatívnej realite, poručík v roku 1969 alebo veliteľ vesmírnej lode Prométeus.
NHL 1932/1933

Sezóna 1932/1933 bola 16. sezóna NHL. Víťazom Stanley Cupu sa stal tím New York Rangers. Ottawa Senators sa po odmlke znovu zúčastnil NHL. Tímy Detroit Falcons a Chicago Shamrocks (dosiaľ hrajúci AHL) sa zlúčili a premenovali na Detroit Red Wings.
Ocenenia.
Kanadské bodovanie.
"Note: GP = Odohrané zápasy, G = Góly, A = Asistencie, PTS = Body, PIM = Trestné minúty"
Slovensko na Zimných olympijských hrách 2006

Slovensko na Zimných olympijských hrách 2006 reprezentovalo 58 športovcov v 9 športoch.
Foucaultovo kyvadlo (kniha)

Foucaultovo kyvadlo je román autora Umberta Eca. Prvá publikácia vyšla v roku 1988 v Taliansku a spôsobila veľký rozruch v literárnych kruhoch Európy. Foucaultovo kyvadlo patrí k tzv. "otvoreným príbehom" ("opera aperta"), ktorého teóriu prvý prezentoval práve Umberto Eco v 60. rokoch 20.stor. 
Formálne je vytvorený na báze štruktúry kabalistického stromu Sefer Jecira - Kniha stvorení. Základnou dejovou líniou je rozmýšľanie a pátranie dvoch autorov na pôde fiktívneho vydavateľstva Garamond, Belba a Casaubona, ktorí sa stretnú v témach ako je mystika, alchýmia, kabala a rozsiahla téma okultných tradícií. Tretí protagonista je redaktor vydavateľstva Diotallevi, ktorý je v tomto triu aj špecialistom na kabalu. Román je ako matrioška, obsahuje viacero tém vkladaných do jednej zložitej kompozície. Kompozične je dielo náročné takisto ako myšlienkovo a tematicky. Autor sa zaoberá špekulatívnymi tajnými teóriami, napríklad o templároch. Je temer nemožné vyrozprávať základný príbeh, pretože v klasickej podobe sa v knihe nevyskytuje. Román má celkovo 120 kapitol združených do desiatich kníh. Štruktúra románu a absencia klasickej podoby príbehu dovoľujú čítať jednotlivé kapitoly bez následnej postupnosti. To je umožnené i neexistenciou jednoty času a miesta deja.Ťažiskom diela je rámec, do ktorého je príbeh zasadený a jeho kultúrne pozadie. 
Foucaultovo kyvadlo je druh "iniciačného románu", podobne ako stredoveký príbeh o hľadaní svätého grálu, Alchymická svadba Christiana Rosenkreutza, Goethov Villiam Meister.
Biely Váh

Biely Váh je rieka na severe Slovenska, vo východnej časti Liptova, preteká územím okresov Poprad a Liptovský Mikuláš. Je to kratšia z dvoch zdrojníc rieky Váh, meria a je tokom III. rádu. Priemerná lesnatosť povodia je 40%.
Prameň.
Pramení na južných svahoch Kriváňa, vo Važeckej doline v západnej časti Vysokých Tatier. V období topenia snehu je Biely Váh napájaný z Krivánskeho Zeleného plesa.
Opis toku.
Od prameňa v pásme kosodreviny steká prevažne južným smerom, ktorý sa mení na západný až pred Važcom. Na hornom toku vytvára výrazný oblúk prehnutý na východ, po pribratí Furkotského potoka zľava sa sprava oddeľuje vedľajšie koryto, Solisková voda, Biely Váh podteká Cestu Slobody a výraznejšie rozširuje svoje koryto. V Liptovskej kotline priberá ľavostranný Zasmrečinský potok, podteká cestu I. triedy č. 18 a železničnú trať č. 180, následne priberá Lúčny potok zľava a stáča sa smerom na západ. Preteká Važcom, v obci priberá Mlyničnú vodu sprava, pod obcou Beliansky potok z tej istej strany a popri železničnej trati pokračuje údolím, južne od Východnej. Po prijatí Mlák sprava sa prechodne stáča smerom na juhozápad, južne od obce Hybe sa znovu stáča na západ, vrezáva sa do najzápadnejšieho výbežku Kozích chrbtov a nad obcou Kráľova Lehota zaniká, aby spolu s vodami Čierneho Váhu vytvorila rieku Váh.
Ústie.
S vodami zľava pritekajúceho Čierneho Váhu sa spája vo výbežku Liptovskej kotliny, východne od obce Kráľova Lehota v nadmorskej výške 
Obce.
Biely Váh postupne preteká cez päť katastrálnych území:
Matrioška

Matrioška (), je to zdrobnenina mena Matriona, ktoré je odvodené od latinského „matrona“. Je to ruská folklórna bábika z dreva. Pozostáva minimálne z troch drevených dutých figúrok zmenšených tak, aby sa dali do seba vkladať. Najväčšia je Matriona, vnútri môže byť i mužská figúrka, najmenšia býva dieťatko (ribjonok). Posledná najmenšia je vcelku. Tradičná matrioška býva pomaľovaná v rustikálnom štýle. Je to typický ruský suvenír.
Matriošky bývajú štylizované ako postavy ruských národných rozprávok, prípadne politické osobnosti.
Vznik tradície.
Presná história vzniku matriošky nie je známa. Predpokladá sa, že prvý, kto vyrobil matriošku je ruský stolár V. P. Zviozdočkin niekedy v 90. rokoch 19. storočia. Autorom prvého návrhu bol profesionálny umelec S. V. Maľutin. Zo spomienok Zviozdočkina sa dá usúdiť, že sa nemohol inšpirovať japonskými sústruženými hračkami. Už predtým ruskí umelci vyrábali drevené veľkonočné vajíčka, ktoré sa dali rozobrať na dve časti.
Na medzinárodnej výstave v Paríži v roku 1900 predstavila M. A. Mamontovová túto bábiku, ktorá získala bronzovú medailu. Odvtedy sa matriošky začali vyrábať na mnohých miestach v Rusku. V roku 1922 začali vyrábať matriošku vo fabrike v Semionove, tieto modely matriošiek spoznal celý svet. Na výstave „Expo-70“ v Tokiu bola vystavená najväčšia bábika, ktorá mala 72 dielov.
Zhotovovanie matriošiek.
Tento proces nie je jednoduchý. Materiál a jeho výber sú dôležité. Najčastejšie sa vyberá lipové, brezové a jelšové drevo. Strom sa vyrúbe skoro na jar a čiastočne sa odstráni kôra. Drevo sa skladuje vo vetranom priestore niekoľko rokov, ale nesmie byť úplne vysušené. 
Prvá sa vystrúha najmenšia bábika. Podľa nej sa vytvárajú väčšie. Obvykle sa vyrába od 2 do 60 dielov jednej figúrky matriošky. Povrch sa lakuje a vyrovnávajú hrbolce. Na suchý lak sa maľujú štylizované matriošky.
Knoxovo desatoro detektívky

Knoxovo desatoro detektívky je súbor pravidiel, ktoré by nemali byť v žiadnej dobrej detektívke porušené. Spísal ich Ronald Knox v roku 1929.
"Dvadsatoro" S. S. Van Dina.
Podobné, ale detailnejšie rozpísané pravidlá napísal aj S. S. Van Dine vo svojom článku "Twenty Rules for Writing Detectice Storie"s, teda "Dvadsať Pravidiel k Písaniu Detektívnych Príbehov". Článok vydal v americkom časopise "The American Magazine" v septembri roku 1928.
Wolfgang Haken

Wolfgang Haken (* 21. jún 1928, Berlín, Nemecko) je nemecký matematik žijúci a pôsobiaci v USA. Zaoberá sa predovšetkým topológiou, no známy je aj vďaka dôkazu vety o štyroch farbách, dôležitého výsledku v teórii grafov. S dôkazom prišiel v roku 1976 spoločne s Kennethom Appelom. V topológii prišiel s viacerými dôležitými myšlienkami, známy je predovšetkým koncept Hakenovej variety. Považuje sa tiež za priekopníka v oblasti výpočtovej topológie.
Česko na Zimných olympijských hrách 2006

Česko na Zimných olympijských hrách 2006 v talianskom Turíne reprezentovalo 84 športovcov v 13 športoch. Najúspešnejším českým pretekárom bola bežkyňa na lyžiach Kateřina Neumannová, ktorá získala zlatú a striebornú medailu. Ďalšie cenné kovy získal bežec na lyžiach Lukáš Bauer (striebro) a mužské hokejovej družstvo (bronz). V prvej desiatke sa v individuálnych pretekoch ďalej umiestnila akrobatická lyžiarka Nikola Sudová, alpský lyžiar Ondřej Bank, bežci na lyžiach Martin Koukal, Jiří Magál a Kateřina Neumannová (vo svojom treťom závode), biatlonista Zdeněk Vítek, rýchlokorčuliarka Martina Sáblíková (v dvoch závodoch), short trackarka Kateřina Novotná a skokan na lyžiach Jakub Janda, vo dvojiciach potom bežci na lyžiach Dušan Kožíšek/ Koukal. So štyrmi cennými kovmi sa Česko umiestnilo na 15. mieste v poradí národov.
Najmladším českým účastníkom ZOH 2006 bol sánkar Antonín Brož (18 rokov), najstarším ľadový hokejista Dominik Hašek (41 rokov).
Prehľad športovcov.
Počet českých športovcov štartujúcich v jednotlivých olympijských športoch.
Českí športovci sa nenominoval do pretekov a súťaží v curlingu a skeletone.
Dénes Kőnig

Dénes Kőnig (* 21. september 1884, Budapešť, Maďarsko, vtedy Rakúsko-Uhorsko – † 19. október 1944, Budapešť, Maďarsko), niekde sa uvádza aj ako Dénes König (po ňom pomenované výsledky tradične používajú tento tvar mena), bol matematik židovského pôvodu narodený a žijúci v Budapešti, syn matematika Gyulu Kőniga. Je známy predovšetkým vďaka práci v oblasti teórie grafov, je autorom prvej učebnice v tejto oblasti. Jeho prednášky navštevoval aj Paul Erdős.
V teórii grafov je po ňom pomenovaná Königova veta, ktorá dáva do súvisu problém maximálneho párenia a minimálneho vrcholového pokrytia v bipartitných grafoch. Königova lema zas hovorí o postačujúcej podmienke existencie nekonečnej cesty v nekonečnom grafe. Königova veta v teórii množín však nie je pomenovaná po Dénesovi Kőnigovi, ale po jeho otcovi, Gyulovi Kőnigovi.
Dénes Kőnig spáchal v roku 1944 v dôsledku šíriacich sa protižidovských nálad v Maďarsku samovraždu.
4. Medzinárodný filmový festival Cinematik 2009

Cinematik 2009 bol v poradí 4. ročník medzinárodného filmového festivalu, ktorý sa každoročne koná v Piešťanoch. 4. ročník sa konal od 9. do 15. septembra 2009. Festival sa pôvodne kvôli finančnej kríze nemal konať, ale nakoniec sa tradícia udržala. Slávnostné zahájenie sa konalo večer 9. septembra 2009 a zahajovacím filmom sa stal francúzsky Paríž 36. Počas nasledujúcich piatich dní festivalu sa divákom predstavilo viac ako 110 filmov. Filmy sa premietali vo všetkých 5 piešťanských kinách a taktiež pomocou premietača Bažant Kinematograf.
Sekcie.
Súťažná sekcia.
V súťažnej sekcii "Meeting Point Europe" sa predstavilo 11 najlepších európskych filmov z rokov 2008 - 2009, ktoré boli vybraté ako výsledok hlasovania mladých európskych filmových kritikov z 15 krajín. Hlavnou cenou festivalu bol Meeting Point Europe Award.
Vyhlasovanie cien.
Slávnostné odovzdávanie cien sa uskutočnilo 14. septembra v kine Fontána. Odovzdávané boli ceny v troch kategóriách. Cenu diváka za najlepší film festivalu získal anglicko-indický Oscarmi ovenčený film Milionár z chatrče. Cenu primátora mesta Piešťany získala rumunsko-anglicko-maďarská koprodukcia Katalin Varga. Hlavnú cenu festivalu, Meeting Point Europe Award, získal francúzsky film zo stredoškolského prostredia, Medzi stenami.
Komisia.
Tak ako po minulé roky, predsedníctva sa zhostila čestná riaditeľka festivalu Božidara Turzonovová. V porote boli ďalej niektorí režiséri a filmoví kritici.
Sprievodné podujatia.
Pre návštevníkov festivalu bolo pripravené stanové mestečko pri futbalovom štadióne, kde mali akreditovaní diváci pobyt zdarma. Okrem premietania filmov sa uskutočnili aj semináre o mediálnom vzdelávaní, rôzne workshopy a taktiež pri Dome Umenia bol otvorený Cinematik Bar. V hudobnom pavilóne sa tiež konali koncerty rôznych hudobných skupín ako Noisecut, Vandali a iné.
Externé odkazy.
www.cinematik.sk - oficiálna stránka festivalu
Michelle Rodriguezová

Mayte Michelle Rodriguezová (* 12. júl 1978, San Antonio, Texas, USA) známejšia pod menom Michelle Rodriguezová, je americká herečka, scenáristka a DJ. Preslávil ju film "Boxerka (Girlfight)" (2000), vďaka ktorému sa stretla s veľkým ohlasom a získala niekoľko ocenení, vrátane Independent Spirit Award a Gotham Award v kategórii „Najlepší debut“. Nasledujúci rok stvárnila rolu Letty Ortizovej vo filmovom trháku "Rýchlo a zbesilo (The Fast and the Furious)" (2001) a v nektorých z jeho pokračovaní: "Rýchli a zbesilí (Fast &amp; Furious)" (2009), "Rýchlo a zbesilo 6 (Fast &amp; Furious 6)" (2013) a "Rýchlo a zbesilo 7 (Furious 7)" (2015). 
Počas svojej kariéry stvárnila silné a nezávislé ženy v rade úspešných akčných filmov, ako je napríklad "Osudové leto (Blue Crush)", "Jednotka rýchleho nasadenia (S.W.A.T.)", "Svetová invázia (Battle: Los Angeles)" a "Avatar". Tiež ju preslávili filmy "Machete" a "Machete zabíja (Machete Kills)", v ktorých stvárnila rolu Shé, ako aj filmy "Resident Evil" a "Resident Evil 5: Odveta (Resident Evil: Retribution)". 
Michelle si tiež zahrala aj v televízii, napríklad rolu Any Lucie Cortezovej v druhej sérii seriálu "Nezvestní (Lost)" a tiež nadabovala veľa videohier vrátane "Call of Duty" a "Halo". V roku 2013 nadabovala postavu vo animovanom filme "Turbo" a v televíznom seriáli "IGPX". 
Vďaka svojim filmom zarobila cez 5 miliárd dolárov a v roku 2013 ju článok v "Entertainment Weekly" opísal ako „pravdepodobne najviac ikonickú herečku v akčnom žánri, rovnako ako jednu z najviditeľnejších Latino-američaniek v Hollywoode.“ 
Osobný život.
Otec Rafael Rodriguez je pôvodom z Portorika, matka Carmen Milady Parede pochádza z Dominikánskej republiky. Michelle má celkom desať súrodencov a bola vychovaná svojou nábožensky založenou babičkou z matkinej strany.
Ako osemročná sa odsťahovala s matkou do Dominikánskej republiky a od jedenástich rokov žila v Portoriku. Nakoniec sa usadila v New Jersey.
Začiatky kariéry.
Michelle preukázala svoju ctižiadostivosť, keď narazila na reklamu na casting do nízkorozpočtového nezávislého filmu "Boxerka". Hlavnú úlohu Diany Guzman, problémovej teenagerky, ktorá sa stala boxerkou, získala spomedzi ďalších 350 uchádzačiek. Toto bola jej prvá úloha. Nasledovali ďalšie úlohy v úspešných filmoch ako "Rýchlo a zbesilo", "Resident Evil" a "Jednotka rýchleho nasadenia".
John B

John Bryn Williams (*1977, Maidenhead, Berkshire, Anglicko), viac známy svojím umeleckým menom John B je anglický drum and bassový hudobný producent a DJ. Je uznávaný širokou verejnosťou kvôli jeho výstrednému oblečeniu, divokým účesom a talentu pre tvorbu drum and bassových skladieb.
John B sa v roku 2010 umiestnil na 76. mieste v zozname Top 100 DJs časopisu "DJ Magazine", ktorý bol vyhlásený dňa 27. októbra 2010.
Životopis.
Williams sa narodil v Berkshire v Anglicku. Ako 14-ročný začal produkovať hudbu. Momentálne je na čele drum &amp; bassového vydavateľstva Beta Recordings. Prevádzkuje ešte tri ďalšie sub-vydavateľstvá Nu Electro, Tangent a Chihuahua. Tieto vydavateľstvá boli vytvorené pre viac tvorivé sub-žánre drum &amp; bassu.
Najznámejšími skladbami Johna B sú „Up All Night“, „Midnight Air“, „Mr. Freud“, „Mercury Skies“, „Red Sky“, „Faith In Me“, „Vampire Eyes“, „Blue Eyeshadow“, „Russian Bride“.
Šimonka (národná prírodná rezervácia)

Šimonka je národná prírodná rezervácia, bola vyhlásená v roku 1950 a je najstaršou v okrese Vranov nad Topľou. Nachádza sa v katastrálnych územiach obcí Zlatá Baňa, Hermanovce nad Topľou a Zámutov a jej rozloha je . NPR ochraňuje zvyšky bukového pralesa na juhovýchodnom svahu vrcholu Šimonka.
Vo vrcholovej časti rastie klimatický formovaný listnatý prales s viacerými zaujímavými prvkami. Je predmetom ochrany v Národnej prírodnej rezervácii Šimonka, ktorá zahŕňa vrcholové partie hory na ploche vyše 24 hektárov. Chránené sú najmä pralesovité porasty bučín, jedľových bučín a na balvanovitých sutinových svahoch i bučiny s javorom horským a jaseňom štíhlym. Veľkou vzácnosťou je oplietavá liana – zákonom chránený plamienok alpínsky, ktorý v rezervácii rastie na niekoľkých miestach.
Na andezitovom vrchole Šimonky sa nachádza malá nezalesnená plocha s vystupujúcou skalkou, odkiaľ je vynikajúci výhľad.
Na zabezpečenie ochrany v chránenom území – Národnej prírodnej rezervácii Šimonka sa zakazuje:
Glyptotéka (Mníchov)

Glyptotéka v Mníchove je múzeum, ktoré vzniklo poverením bavorského kráľa Ľudovíta I. Spravuje zbierku gréckych a rímskych sochárskych diel (odtiaľ "γλυπτο"- glypto-„socha“, z gréckeho slova "γλύφειν" glyphein „vytesať“). Budovu navrhol Leo von Klenze v neoklasicistickom štýle. Výstavba prebiehala v rokoch 1816 až 1830. V súčasnosti je múzeum časťou Kunstareal, muzeálnej štvrti v centre Mníchova.
Budova.
Návrh komplexu na námestí Königsplatz, kde sa budova nachádza, vytvorili architekti Karl von Fischer a Leo von Klenze v roku 1815. Neskôr bolo námestie navrhnuté v štýle fóra s Glyptotékou na severe. Farebné fresky a štuky vytvorili významní umelci ako Peter von Cornelius, Clemens von Zimmermann a Wilhelm von Kaulbach vyzdobil steny múzea. Budova bola pôvodne celá postavená z mramoru, ale počas 2. svetovej vojny bola bombardovaná a neskôr rekonštruovaná. Vnútorné steny sú tehlové s omietkou.
Zbierka.
Múzeum obsahuje zbierku sôch z obdobia približne 650 pred Kr. až do rímskeho obdobia cca 550 po Kr. Nachádzajú sa tu významné sochy, reliéfy a mozaiky. Okrem iných sa tu nachádzajú napríklad rímske busty cisárov (Octavianus Augustus (cca rok 40), Nero (65), Septimius Severus (200)), alebo socha mladíka z Attiky (archaické obdobie) a socha opitého Satyra.
Sylvia Tiryaki

JUDr. Sylvia Tiryaki, PhD. (rodená Hazuchová; * 24. január 1973, Liptovský Mikuláš) je slovenská akademička, analytička a politická komentátorka, právnička so špecializáciou na ľudské práva a medzinárodné právo, aktívna členka občianskej spoločnosti, ktorá do r. 2018 pôsobila v Turecku a v súčasnosti je predsedkyňou pre Helsinský výbor pre ľudské práva na Slovensku.
Životopis.
Vyštudovala právo na Právnickej fakulte Univerzity Komenského v Bratislave (Mgr. v roku 1996, JUDr. v roku 2000) a v roku 2013 obhájila titul PhD. v odbore Európske štúdiá a politiky na Fakulte sociálnych a ekonomických vied UK.
Počas jej akademického a profesionálneho pôsobenia v Turecku bola na pozícii viceprezidentky Katedry medzinárodných vzťahov Istanbul Kültür University. Spolu so svojím dlhoročným kolegom Mensurom Akgünom založila v roku 2009 na tureckej univerzite İstanbul Kültür Üniversitesi výskumný inštitút GPoT Center, doslovne „Centrum pre globálne politické trendy“, kde zastávala funkciu zástupkyne riaditeľa. Popri tom prednášala medzinárodné právo, filozofiu, ľudské práva a históriu politického myslenia na Fakulte ekonomických a administratívnych vied na İstanbul Kültür Üniversitesi (20032018) ako členka fakulty, asistentka profesora a neskôr ako podpredsedníčka katedry.
V súčasnosti (2022) pôsobí ako odborný asistent na ústave medzinárodného a európskeho práva Paneurópskej vysokej školy. Súčasne prednáša na Bratislavskej medzinárodnej škole liberálnych štúdií (BISLA) predmet "Európska Únia."
Sylvia Tiryaki je predsedníčkou Helsinského výboru pre ľudské práva na Slovensku, kde sa venuje zvyšovaniu povedomia o ľudských právach a demokracii a to najmä prostredníctvom vzdelávania. Pracovala na pozícii poradcu Ministra zahraničných vecí SR ako odborník na región Blízkeho východu a Turecka. V súčasnosti spolupracuje s medzinárodnou organizáciou GLOBSEC, kde sa špecializuje na Blízky východ.
Sylvia Tiryaki sa stala aktívnym členom občianskej spoločnosti, keď začala pracovať ako projektový manažér v Tureckej nadácii ekonomických a sociálnych štúdií (TESEV) so sídlom v Istanbule. V rámci svojho pôsobenia v TESEVe medzi iným vypracovala aj právnu analýzu Annanovho plánu pre zjednotenie Cypru, o ktorom hlasovali grécki a tureckí Cyperčania v referende v roku 2004. Neskôr založila Global Political Trends Center (GPoT Center) v Istanbule, kde následne pracovala ako námestníčka riaditeľa až  do roku 2018 a doteraz tu pôsobí ako výskumná pracovníčka. Bola pravidelnou prispievateľkou v tureckom denníku Turkish Daily News (Hürriyet Daily News, 20062009). Publikovala stĺpčeky zaoberajúce sa rôznymi témami z oblasti medzinárodných politík v tureckom denníku Turkish Daily News. Príležitostne píše analýzy a komentáre pre domáce ako i zahraničné žurnály a zúčastňuje sa medzinárodných konferencií po celom svete.
Okrem iného bola členkou predstavenstva Human Security Collective (20132017) a prispela k založeniu World Disability Foundation.
V rámci širokej oblasti medzinárodných vzťahov sa špecializuje predovšetkým na nasledovné regióny: Cyprus, Blízky východ, Európska únia, Arménsko, Izrael-Palestína a turecká zahraničná politika.
Dóža (titul)

Dóža ( &lt; lat. dux - vodca) je historický titul vladára v niektorých republikách na Apeninskom polostrove, predovšetkým v Benátskej republike, Janovskej republike a Senerice. Vojvoda Amalfskej republiky sa tiež zvykne niekedy označovať ako dóža. V Benátkach sa titul používal v 7. - 18. storočí.
Mensur Akgün

Mensur Akgün je turecký odborník na medzinárodné vzťahy a tureckú zahraničnú politiku, popredný akademik a politický komentátor. Spolu so svojou dlhoročnou kolegyňou Sylviou Tiryaki, rodáčkou zo Slovenska, založil v roku 2009 na tureckej univerzite Istanbul Kültür Üniversitesi výskumný inštitút GPoT Center, t. j. Centrum pre globálne politické trendy, kde zastáva funkciu riaditeľa. S prácou v občianskej spoločnosti má bohaté skúsenosti - už niekoľko rokov pôsobí v Tureckej nadácii pre ekonomické a sociálne štúdie.
Mensur Akgun prednáša medzinárodné vzťahy a tureckú zahraničnú politiku na Fakulte ekonomických a administratívnych vied na Istanbul Kültür Üniversitesi. Okrem pravidelného publikovania komentárov v tureckom 
denníku Referans prispieva aj do rôznych domácich a zahraničných žurnálov. Často vystupuje ako hosť v televízii a komentuje najnovšie udalosti na domácej a zahraničnej politickej scéne. Dosiaľ vydal niekoľko vlastných kníh a taktiež je uvedený ako spoluautor na množstve publikácií, ktoré analyzujú trendy v medzinárodných vzťahoch. Mensur Akgun sa pravidelne zúčastňuje konferencií a workshopov po celom svete.
Bakalársky titul získal na ankarskej Middle Eastern Technical University. Po magisterskom štúdiu na Univerzite v Oslo sa vrátil do rodného Turecka. Doktorandské štúdium absolvoval na Bosporskej Univerzite v Istanbule. Medzi oblasti jeho záujmu patrí predovšetkým Blízky východ, Cyprus, Turecko a Arménsko.
Česko na Zimných olympijských hrách 2010

Česko na Zimných olympijských hrách 2010 reprezentovalo 92 športovcov v 13 športoch.
NASCAR

NASCAR ("National Association for Stock Car Auto Racing") je motoristický šport v USA, v ktorom štartujú pretekárske špeciály. Oficiálne sa jazdí od roku 1948. Tri najväčšie pretekárske série schválené do NASCAR sú Monster Energy Cup, Xfinity Series a Gander RV &amp; Outdoors Truck Series. Celkovo sa pod patronáciou NASCAR usporadúva okolo 1 500 pretekov na viac než 100 tratiach v 39 štátoch USA, Kanady a Mexika. Exhibične sa pretekalo v roku 1988 v Austrálii a medzi rokmi 1996 - 1998 v Japonsku. Vozy z 1. ligy NASCAR Sprint Cup majú výkon 850 konských síl a vážia približne 1 500 kg.
Nárazník (loď)

Nárazník alebo odrazník (angl. a nem. "fender") je súčasť výbavy lodí, slúži ako zariadenia na tlmenie nárazov, aby sa kotviace lode v prístave nepoškodzovali o mólo alebo vzájomne o seba.
Lodné nárazníky sa v minulosti vyrábali pletením z konopných alebo jutových lán. Používali sa rôzne pletené vzory a niektoré je možné vidieť ešte aj dnes u historických lodí.
Lode sú vybavené spravidla mobilnými chrániacimi nárazníkmi, ktoré sú umiestnené medzi loďou a prístaviskom. Doky a ostatné objekty ku ktorým lode majú plavebný prístup, napríklad riečne vstupy alebo piliere mostov, môžu mať trvale umiestnené nárazníky, aby sa zabránilo poškodeniu lodí. Často sa na takých miestach používajú staré pneumatiky. Nárazníky sa v súčasnosti vyrábajú zo syntetických vlákien, gumy alebo plastu. Sú plnené vzduchom alebo penou. Nárazníky sú rozmanitých tvarov, jednotlivé tvary sa používajú podľa veľkostí lodí.
Argolis

Argolis (po starogrécky) alebo Argolida (po novogrécky) môže byť:
WWO

WWO je poľská hip-hopová skupina. Písmená v názve skupiny znamenajú "W Witrynach Odbicia"/"W Wyjątkowych Okolicznościach". Jej členovia sú Sokół a Jędker, ktorí v undergroundovej scéne v roku 1996 vydávali single pod pseudonymami 'Flippery' a 'Kolenda', ktoré boli nahrávané na pásky a predávané v undergroundovej scéne. Skupina tvrdí, že tieto single boli robené pre ich vlastné potešenie a pôžitok z hip-hopu.
Prvý album vydali pod vydavateľstvom BMG. Sokół sa stal spolumajiteľ vydavateľstva Prosto Records a Prosto Clothing. Skupina potom vydala svoj druhý album v októbri 2002 pod názvom "We Własnej Osobie". K ich najznámejším hitom patria „Nie bój się zmiany na lepsze“, „Sen“, „Każdy ponad każdym“ alebo „Damy radę“. Ich texty piesní sú v poľskom jazyku. Dva posledné albumy pod názvom „Witam Was w Rzeczywistości“ a „Życie Na Kredycie“ boli vydané koncom roku 2005.
Virgin Records

Virgin Records je britské hudobné vydavateľstvo, ktoré v roku 1972 založili podnikateľ Richard Branson, Nik Powell a Simon Draper. Richard Branson ho v roku 1992 predal spoločnosti Thorn EMI. V roku 2006 sa vydavateľstvo spojilo s Capitol Records a tým sa vytvoril Capitol Music Group.